בריטני אלמסלי

בריטני ג'ויס אלמסלי, מדליה (OAM) (באנגלית: Brittany Joyce Elmslie; נולדה ב-19 ביוני 1994) היא שחיינית אוסטרלית, היא פעמיים ברציפות אלופה אולימפית (לונדון 2012 וריו דה ז'ניירו 2016), אלופת העולם בבריכת 25 מטר (וינדזור 2016), במשחה ל-100 מטר חופשי וסגנית אלופת העולם (ברצלונה 2013) במשחי שליחות 4x100 מטר חופשי וב-4x200 מטר חופשי.

== ביוגרפיה ==
אלמסלי נולדה וגדלה בנמבור, קווינסלנד. מתאמנת בהדרכתו של דייוויד לאש בבריזביין.

===2012===
====אלופה אולימפית====
באולימפיאדת לונדון (2012) זכתה אלמסלי ב-3 מדליות, 1 זהב ו-2 כסף. מדליית זהב, במשחה שליחות 4x100 מטר חופשי ביחד עם אלישיה קוטס, קייט קמפבל ומלני שלנגר בשיא אולימפי חדש של 3:33.15 דקות, לפני הולנד (3:33.79 דקות) וארצות הברית (3:34.24 דקות). כשחיינית שלישית היא קבעה ב"זינוק שליחות" תוצאה של 53.41 שניות. מדליות כסף, במשחי שליחות 4x200 מטר חופשי ו-4x100 מטר מעורב לאחר ששחתה בשלב המוקדמות.

===2013===
====סגנית אלופת עולם====
באליפות העולם שנערכה בברצלונה, ספרד בשנת 2013 זכתה אלמסלי בשתי מדליות כסף, במשחה שליחות 4x200 מטר חופשי ביחד עם ברונט בארט, קיילי פלמר ואלישיה קוטס בתוצאה של 7:47.08 דקות, אחרי ארצות הברית (7:45.14 דקות) ולפני צרפת (7:48.43 דקות) כשחיינית שלישית היא קבעה ב"זינוק שליחות" תוצאה של 1:56.42 דקות ובמשחה שליחות 4x100 מטר חופשי לאחר ששחתה בשלב המוקדמות. נוסף לכך, היא סיימה במקום תשיעי במשחה ל-50 מטר פרפר בתוצאה של 26.13 שניות. בשלב המוקדמות היא קבעה תוצאה של 26.03 שניות ועלתה מהמקום הרביעי ובמקום עשירי במשחה ל-100 מטר פרפר בתוצאה של 58.56 שניות. בשלב המוקדמות היא קבעה תוצאה של 58.27 שניות ועלתה מהמקום השמיני.

===2014===
במשחקי חבר העמים שנערכו בגלאזגו, סקוטלנד ביולי 2014 זכתה אלמסלי ב-3 מדליות, 2 זהב ו-1 ארד. מדליות זהב, במשחה שליחות 4x200 מטר בשיא משחקים חדש של 7:49.90 דקות ובמשחה שליחות 4x100 מטר חופשי לאחר ששחתה בשלב המוקדמות והייתה שותפה לקביעת שיא משחקים חדש נוסף של 3:34.57 דקות. מדליית ארד, במשחה ל-50 מטר פרפר בתוצאה של 25.91 שניות. חודש לאחר מכן, באליפות הפאן פסיפיק בשחייה, שנערכה בגולד קוסט, בריזביין באוגוסט היא זכתה בשתי מדליות, זהב וכסף. מדליית זהב, במשחה שליחות 4x100 מטר חופשי בשיא משחקים חדש של 3:32.46 דקות. כשחיינית שנייה היא קבעה ב"זינוק שליחות" תוצאה של 53.72 שניות. מדליית כסף, במשחה שליחות 4x200 מטר חופשי בתוצאה של 7:47.47 דקות. כשחיינית שלישית היא קבעה ב"זינוק שליחות" תוצאה של 1:56.92 דקות. נוסף לכך, היא סיימה בשלב המוקדמות במקום שישי כללי ורביעי מבין השחייניות האוסטרליות, במשחה ל-100 מטר חופשי בתוצאה של 54.29 שניות, במקום שמיני כללי ורביעי מבין השחייניות האוסטרליות במשחה ל-200 מטר חופשי בתוצאה של 1:58.35 דקות, במקום שמיני כללי ושלישי מבין האוסטרליות במשחה ל-100 מטר פרפר בתוצאה של 58.87 שניות ובמקום עשירי כללי ורביעי מבין השחייניות אוסטליות במשחה ל-50 מטר חופשי בתוצאה של 25.23 שניות.

===2015===
====גילוי וטיפול במחלת סרטן השד====
אלמסלי החמיצה את אליפות העולם לאחר שנאלצה להתמודד עם מחלת סרטן השד בגיל 21.

===2016===
לאחר שהחלימה ממחלת הסרטן היא חזרה לכושר והצליחה להיכלל בנבחרת אוסטרליה למשחקים האולימפיים.

====שיאנית עולם====
באולימפיאדת ריו דה ז'ניירו (2016) זכתה אלמסלי בשתי מדליות, זהב וכסף. מדליית זהב במשחה שליחות 4x100 מטר חופשי בפעם השנייה ברציפות, ביחד עם אמה מקיאן, ברונטה קמפבל וקייט קמפבל בשיא עולם חדש של 3:30.65 דקות, לפני ארצות הברית (3:31.89 דקות) וקנדה (3:32.89 דקות). כשחיינית שנייה היא קבעה ב"זינוק שליחות" תוצאה של 53.12 שניות. מדליית כסף, במשחה שליחות 4x100 מטר מעורב לאחר ששחתה בשלב המוקדמות. כשחיינית רביעית היא קבעה ב"זינוק שליחות" תוצאה של 53.07 שניות.

====אלופת עולם (בריכת 25 מטר)==== 
באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 זכתה אלמסלי בשתי מדליות, זהב וארד. מדליית זהב, במשחה ל-100 מטר חופשי בתוצאה של 51.81 שניות, לפני ראנומי קרומווידג'ויו מהולנד (51.92 שניות) והאלופה האולימפית פני אולקסיאק מקנדה (52.01 שניות). מדליית ארד, במשחה שליחות 4x100 מטר מעורב בתוצאה של 3:49.66 דקות, אחרי ארצות הברית שקבעה שיא אליפות חדש של 3:47.89 דקות וקנדה 3:48.87 דקות. כשחיינית רביעית היא קבעה ב"זינוק שליחות" תוצאה של 51.75 שניות. נוסף לכך, היא סיימה במקום שביעי במשחה ל-50 מטר חופשי בתוצאה של 24.05 שניות ופעמיים במקום רביעי, במשחה שליחות 4x100 מטר חופשי בתוצאה של 3:31.21 דקות, 11 מאיות השנייה איטי ממדליית ארד, כשחיינית ראשונה היא קבעה תוצאה של 52.29 שניות ובמשחה שליחות 4x200 מטר חופשי בתוצאה של 7:40.00 דקות, 7 מאיות השנייה איטי ממדליית ארד, כשחיינית ראשונה היא קבעה תוצאה של 1:54.83 שניות.

== שיאים אישיים ==
===בריכה אולימפית===
* 50 מטר חופשי: 24.74 שניות (2016)
* 100 מטר חופשי: 53.54 שניות (2016)
* 200 מטר חופשי: 1:56.79 דקות (2014)
* 50 מטר פרפר: 25.91 שניות (2014)
* 100 מטר פרפר: 57.97 שניות (2015)

===בריכת 25 מטר===
* 50 מטר חופשי: 24.05 שניות (2016)
* 100 מטר חופשי: 51.81 שניות (2016)
* 200 מטר חופשי: 1:54.44 שניות (2014)
* 100 מטר פרפר: 57.06 שניות (2014)

== קישורים חיצוניים ==

* [http://sal-live.aptsolutions.net/article.php?group_id=7456 בריטני אלמסלי], באתר Swimming Australia 
* [http://corporate.olympics.com.au/athlete/brittany-elmslie בריטני אלמסלי], באתר Australian Olympic Committee 

== הערות שוליים ==

קטגוריה:שחייניות פרפר אוסטרליות
קטגוריה:שחייניות באולימפיאדת לונדון (2012)
קטגוריה:מסדר אוסטרליה: מקבלי מדליה
קטגוריה:אלופות אולימפיות אוסטרליות: שחייה
קטגוריה:שיאניות עולם אוסטרליות: שחייה
קטגוריה:שחייניות חופשי אוסטרליות
קטגוריה:זוכות מדליית כסף אולימפית אוסטרליות: שחייה
קטגוריה:שחייניות אוסטרליות באולימפיאדת ריו דה ז'ניירו (2016)
קטגוריה:אוסטרליות שנולדו ב-1994
קטגוריה:אוסטרלים שנולדו ב-1994